**ΛΕΞΙΛΟΓΙΚΕΣ ΑΣΚΗΣΕΙΣ**

**στη θεματική ενότητα 2**

**Διδακτική ενότητα 4**

Να δώσετε τα αντώνυμα των παρακάτω λέξεων του κειμένου στα αρχαία ελληνικά: *ἀσθενεστέρους, ἄοπλον, προσέταξαν, κατάγειον, οἰκεία, διδούς, τάχους, προσῆψε.*

**Διδακτική ενότητα 5**

*«γῆ»*: Να γράψετε σύνθετα (στα νέα ελληνικά) – τουλάχιστον δύο για κάθε παραγωγική κατάληξη – με όλα τα θέματα του ουσιαστικού (-γειος, γη-, γαιο-, γεω-).

**Διδακτική ενότητα 6**

Να βρείτε στο κείμενο λέξεις ετυμολογικά συγγενείς με τις παρακάτω: *γονίδιο, βάθρο, δωρεά, ιαματικός, ισθμός, πανωλεθρία, τοκετός, άφιξη, επιδείνωση, βιβλιοδεσία.*

**Διδακτική ενότητα 7**

1. Να γράψετε στην αρχαία ελληνική, ομοιότροπα προς τα διδόμενα, τα αντώνυμα των ακόλουθων λέξεων του κειμένου, βασιζόμενοι στη συγκεκριμένη σημασία που έχουν στο κείμενο: *φύσει, χαλεπωτάτη, τάξις*.
2. Να γράψετε δύο περιόδους λόγου στη νέα ελληνική, στις οποίες να χρησιμοποιείτε τη λέξη «*τέλος*» με σημασία διαφορετική από αυτήν που έχει – ως ρίζα του ρήματος «*τελεωθείς*» – στο κείμενο.
3. Γράψτε τρεις περιόδους λόγου στη νέα ελληνική στις οποίες να αξιοποιείτε διαφορετική κάθε φορά σημασία της λέξης «*δίκη*». (π.χ ακροαματική διαδικασία / δικαστικός αγώνας, τιμωρία, επιρρηματική χρήση της λέξης).